শিকাগো ফেরত স্বামীজির বাংলায় ফেরার কথা সকলের জানা। তৎকালীন মাদ্রাজ, অধুনা চেন্নাই থেকে ‘এস এস মোম্বাসা’ জাহাজে বিদেশি শিষ্যদের নিয়ে ফিরেছেন বিবেকানন্দ। তখনকার আইনে সূর্যাস্তের পর জাহাজ থেকে নামা নিষেধ। বিবেকানন্দ ও তাঁর সঙ্গীরা তাই নামলেন ১৯ তারিখ সকালে, সেখান থেকে বজবজ স্টেশন। সেই সকাল বাংলা তথা বজবজের কাছে এক উজ্জ্বল দিন। প্রতিবারের মতো এই দিনটিকে স্মরণ করে চলেছেন বজবজবাসী সহ বিভিন্ন এলাকার বাসিন্দারা এবং আলমবাজার সহ বিভিন্ন মঠ ও মিশনের সন্ন্যাসীরা।